《送沈掾还乡》
明代·陶安

华辩风生动四筵，公侯礼貌重留连。江南作客千馀里，幕下淹才数十年。

荒径菊松陶令酒，行囊书画米家船。故山莫讶归来早，染就恩袍又着鞭。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。